
Európsky parlament,
–	so zreteľom na návrh Komisie pre Európsky parlament a Radu (COM(2025)0157 – C10‑0188/2025),
[bookmark: _Hlk210389743]–	so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013[footnoteRef:1] (ďalej len „nariadenie o EGF“), [1:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], zmenené nariadením (EÚ, Euratom) 2024/765[footnoteRef:3], a najmä na jeho článok 8, [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Nariadenie Rady (EÚ, Euratom) 2024/765 z 29. februára 2024, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj).] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:4], a najmä na jej bod 12, [4:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre rozpočet (A10-0163/2025),
A.	keďže Únia vytvorila legislatívne a rozpočtové nástroje s cieľom poskytovať dodatočnú podporu pracovníkom, ktorých zasiahli dôsledky veľkých štrukturálnych zmien v usporiadaní svetového obchodu či dôsledky globálnej finančnej a hospodárskej krízy, a pomôcť im pri opätovnom začleňovaní do trhu práce; keďže táto pomoc sa poskytuje formou finančnej podpory pracovníkom a spoločnostiam, pre ktoré pracovali;
B.	keďže Belgicko podalo žiadosť EGF/2025/001 BE/BelGaN o finančný príspevok z Európskeho fondu na prispôsobenie sa globalizácii (EGF) po prepustení 417 pracovníkov v odvetví hospodárstva zaradenom do divízie 26 klasifikácie NACE Revision 2 (Výroba počítačových, elektronických a optických produktov) v regióne Provincie Oost-Vlaanderen (BE23) v referenčnom období 4 mesiacov na podanie žiadosti, ktoré trvalo od 31. júla 2024 do 30. novembra 2024; 
C.	keďže žiadosť je založená na intervenčných kritériách uvedených v článku 4 ods. 2 písm. a) nariadenia o EGF, podľa ktorého musí v referenčnom období 4 mesiacov dôjsť v podniku v členskom štáte k ukončeniu činnosti najmenej 200 pracovníkov, ktorí prišli o zamestnanie, alebo samostatne zárobkovo činných osôb, a to vrátane pracovníkov, ktorí prišli o zamestnanie u dodávateľov a nadväzujúcich výrobcov;
[bookmark: _Hlk207698597]D.	keďže ruská útočná vojna proti Ukrajine a rastúca inflácia mali vplyv na náklady na energiu, materiály a prácu, čím sa zvýšil tlak na marže spoločnosti BelGaN;  
E.	keďže spoločnosť BelGaN sa špecializovala na výrobu polovodičov pre automobilový priemysel; keďže európsky automobilový a dodávateľský priemysel čelí bezprecedentnému tlaku v dôsledku vonkajších aj vnútorných výziev, ako je narušenie hospodárskej súťaže a vysoké náklady na energiu;
F.	keďže spoločnosť zaznamenala výrazný pokles ziskovosti v dôsledku obmedzení peňažného toku vyplývajúcich z prechodu z čipov na báze kremíka na technológiu na báze nitridu gália, ktorý počas prechodného obdobia brzdili vysoké výrobné náklady a nedostatočné investície; 
G.	keďže spoločnosť BelGaN podala 30. júla 2024 návrh na vyhlásenie konkurzu;
H.	keďže flámske služby zamestnanosti (ďalej len „VDAB“[footnoteRef:5]) poskytujú vnútroštátne predbežné financovanie a spolufinancovanie opatrení; [5:  	Vlaamse Dienst voor Arbeidsbemiddeling en Beroepsopleiding.] 

I.	keďže spoločnosť v súlade s belgickým právom dodržala povinný postup informovať zástupcov pracovníkov a viesť s nimi konzultácie; keďže požiadavka na zriadenie oddelenia zamestnanosti, ktorého účelom je poskytovať pracovníkom prepusteným v rámci hromadného prepúšťania služby súvisiace s poradenstvom pri hľadaní nového zamestnania, sa v prípade konkurzu neuplatňuje, a preto predmetné služby poskytoval úrad VDAB; 
J.	keďže finančné príspevky z EGF by sa mali použiť najmä na opatrenia aktívnej politiky trhu práce a personalizované služby, ktorých cieľom je rýchle opätovné začlenenie prijímateľov do dôstojného a udržateľného zamestnania v rámci alebo mimo ich pôvodného odvetvia činnosti a zároveň ich príprava na ekologickejšie a digitálnejšie európske hospodárstvo;
K.	keďže EGF nesmie prekročiť maximálnu ročnú sumu 30 miliónov EUR (v cenách z roku 2018), ako sa stanovuje v článku 8 nariadenia (EÚ, Euratom) 2020/2093 zmeneného nariadením (EÚ, Euratom) 2024/765;
1.	súhlasí s Komisiou, že podmienky stanovené v článku 4 ods. 2 písm. a) nariadenia o EGF sú splnené a že Belgicko má podľa uvedeného nariadenia nárok na finančný príspevok 931 690 EUR, čo predstavuje 85 % celkových nákladov vo výške 1 096 107 EUR vrátane výdavkov na personalizované služby vo výške 1 052 607 EUR a výdavkov vo výške 43 500 EUR na činnosti prípravy, riadenia, informovania a propagácie, kontroly a podávania správ;
2. 	konštatuje, že belgické orgány podali žiadosť 21. februára 2025 a že na základe dodatočných informácií, ktoré Belgicko poskytlo, Komisia 7. júla 2025 po takmer piatich mesiacoch dokončila svoje posúdenie a 26. augusta 2025 o tom informovala Európsky parlament; zdôrazňuje, že je dôležité skrátiť čas medzi podaním žiadosti o pomoc z EGF a rozhodnutím o financovaní; zdôrazňuje potrebu zjednodušiť a urýchliť vnútorné postupy bez toho, aby sa narušila inštitucionálna rovnováha, najmä práva Európskeho parlamentu ako rozpočtového orgánu;
3.	konštatuje, že žiadosť sa týka 417 dotknutých prijímateľov, ktorí prišli o prácu v spoločnosti BelGaN;
4.	poukazuje na to, že prepúšťanie v spoločnosti BelGaN viedlo k zvýšeniu ročnej miery nezamestnanosti na území Oudenaarde o 9 %, a to najmä v prípade vysokokvalifikovaných a stredne kvalifikovaných nezamestnaných pracovníkov; konštatuje, že zároveň klesol počet voľných pracovných miest v tejto oblasti o 22 % v dôsledku značného zvýšenia počtu podnikov, ktoré za posledné tri roky podali návrh na vyhlásenie konkurzu;
5.	pripomína, že personalizované služby, ktoré sa majú poskytnúť pracovníkom, pozostávajú z týchto opatrení: informačné stretnutia, poradenstvo pri hľadaní nového zamestnania, odborná príprava a rekvalifikácia, odborná príprava na pracovisku, veľtrh práce, pomoc pri hľadaní pracovného miesta, vyhľadávanie potenciálne voľných pracovných miest a párovanie pracovných ponúk s uchádzačmi s cieľom umožniť pracovníkom čo najrýchlejšie sa vrátiť na trh práce, vybaviť ich kvalitnými zručnosťami a odbornou prípravou, ktoré sú relevantné pre potenciálnych zamestnávateľov v danom odvetví, a zároveň podporiť ich schopnosť rozvíjať podnikateľské iniciatívy a nové projekty; v tejto súvislosti zdôrazňuje, že riadne vyškolená pracovná sila je kľúčom k tomu, aby európske hospodárstvo bolo odolné voči budúcim zmenám;
6.	požaduje komplexné záverečné hodnotenie vykonaných opatrení obsahujúce údaje o počte pracovníkov, ktorí sa úspešne opätovne začlenili do zamestnania, a spätnú väzbu od prijímateľov o kvalite a relevantnosti poskytnutej podpory;
7.	poznamenáva, že Belgicko začalo poskytovať personalizované služby dotknutým prijímateľom 8. augusta 2024 a že obdobie oprávnenosti na finančný príspevok z EGF preto potrvá od tohto dátumu až do 24 mesiacov odo dňa nadobudnutia účinnosti rozhodnutia, ktoré je uvedené v prílohe k tomuto uzneseniu;
8.	poznamenáva, že Belgicku začali vznikať administratívne výdavky na poskytovanie podpory z EGF 31. júla 2024 a že tieto výdavky sú preto oprávnené na finančný príspevok z EGF od tohto dátumu až do 31 mesiacov odo dňa nadobudnutia účinnosti rozhodnutia, ktoré je uvedené v prílohe k tomuto uzneseniu;
9.	zdôrazňuje, že belgické orgány poskytli uistenie, že pri prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie a že sa zabráni akémukoľvek dvojitému financovaniu;
10.	zdôrazňuje, že treba zabezpečiť jasné uznanie a viditeľnosť financovania Únie s cieľom poukázať na jeho pridanú hodnotu; vyzýva na dôslednú a presne cielenú komunikáciu s prijímateľmi, regionálnymi a miestnymi orgánmi, sociálnymi partnermi, médiami a širšou verejnosťou;
11.	opakuje, že pomoc z EGF nesmie nahrádzať opatrenia, za ktoré na základe vnútroštátnych právnych predpisov alebo kolektívnych dohôd zodpovedajú spoločnosti;
12.	schvaľuje rozhodnutie, ktoré je uvedené v prílohe k tomuto uzneseniu;
13.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
14.	poveruje svoju predsedníčku, aby postúpila toto uznesenie spolu s prílohou Rade a Komisii.

[bookmark: _Toc206749163][bookmark: _Toc210385917]PRÍLOHA
ROZHODNUTIE EURÓPSKEHO PARLAMENTU A RADY
o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Belgicka - EGF/2025/001 BE/BelGaN 
(Znenie tejto prílohy sa neuvádza, pretože zodpovedá konečnému aktu, rozhodnutiu (EÚ) 2025/2133.)

